Kommissionens forordning (EF) nr. 1500/2000

af 10. juli 2000

om gennemførelse af Rådets forordning (EF) nr. 2223/96 med hensyn til offentlig forvaltning og services udgifter og indtægter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2223/96 af 25. juni 1996 om det europæiske national- og regionalregnskabssystem i Fællesskabet (ENS 95)(1), senest ændret ved forordning (EF) nr. 448/98(2), særlig artikel 2, stk. 2, og artikel 3, stk. 2, og

ud fra følgende betragtninger:

(1) I henhold til traktatens artikel 104, stk. 2, skal Kommissionen overvåge udviklingen i budgetsituationen.

(2) Stabilitets- og konvergensprogrammernes indhold og form skal fremme forståelsen dels af de nærmere enkeltheder ved opgørelsen af den offentlige budgetsaldo, dels af budgetstrategien generelt; der skal tilvejebringes supplerende oplysninger om udgifterne og indtægterne i forhold til BNP.

(3) Nationalregnskabsreglerne, især ENS 95-begreberne, betragtes som værktøjer til at sikre, at medlemsstaternes nationalregnskabsdata er gennemsigtige og sammenlignelige.

(4) I bilag A ("Det europæiske nationalregnskabssystem - ENS 1995") til ENS 95-forordningen omtales offentlig forvaltning og services udgifter og indtægter ikke, men bilaget danner rammen om en definition af dem ved henvisning til en liste over ENS 95-kategorier.

(5) Indførelsen af aggregater for offentlig forvaltning og services udgifter og indtægter betyder, at programmet for fremsendelse af nationalregnskabsdata skal ændres tilsvarende.

(6) En supplerende indberetning (hvert år i marts) af de vigtigste aggregater for offentlig forvaltning og service (årlige data) vil give nyttige oplysninger om udviklingen i det offentliges underskud.

(7) I overensstemmelse med artikel 2, stk. 2, og artikel 3, stk. 2, i forordning (EF) nr. 2223/96 skal ændringer af ENS 95, som skal klarlægge og forbedre systemets indhold, og som kræver ændringer med hensyn til de data, medlemsstaterne skal indberette, vedtages af Kommissionen efter proceduren i nævnte forordnings artikel 4.

(8) Udvalget for Penge-, Kreditmarkeds- og Betalingsbalancestatistik, nedsat ved Rådets afgørelse 91/115/EØF(3), er blevet hørt.

(9) De i denne forordning fastsatte foranstaltninger er i overensstemmelse med udtalelse fra Udvalget for De Europæiske Fællesskabers Statistiske Program, der er nedsat ved Rådets afgørelse 89/382/EØF, Euratom(4) -

VEDTAGET FØLGENDE FORORDNING:

Artikel 1

Formålet med denne forordning er at fastlægge en definition af offentlig forvaltning og services udgifter og indtægter, at supplere klassifikationer over transaktioner i varer og tjenester (P) og fordelingstransaktioner (D) og at ændre fremsendelsesprogrammet for nationalregnskabsdata.

Artikel 2

Bilag A ("Det europæiske nationalregnskabssystem - ENS 1995") og bilag B ("Fremsendelsesprogram for nationalregnskabsdata") i forordning (EF) nr. 2223/96 ændres i overensstemmelse med bilaget i denne forordning.

Artikel 3

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 10. juli 2000.

På Kommissionens vegne

Pedro Solbes Mira

Medlem af Kommissionen

(1) EFT L 310 af 30.11.1996, s. 1.

(2) EFT L 58 af 27.2.1998, s. 1.

(3) EFT L 59 af 6.3.1991, s. 19.

(4) EFT L 181 af 28.6.1989, s. 47.

BILAG

Bilag A og B i forordning (EF) nr. 2223/96 ændres som følger:1. I bilag A:a) I kapitel 3, punkt 3.23, tilføjes følgende sætning: "Anden ikke-markedsmæssig produktion (P.13) kan underopdeles i to poster: betalinger for anden ikke-markedsmæssig produktion (P.131), som består af diverse gebyrer og honorarer, og anden ikke-markedsmæssig produktion i øvrigt (P.132), som dækker produktion, der leveres gratis."

b) I kapitel 3 erstattes punkt 3.79 og 3.96 af følgende: "3.79. Offentlig forvaltning og services udgifter til konsum (P.3) omfatter to kategorier af udgifter, svarende til NPIH'ers udgifter til konsum:

a) værdien af varer og tjenester produceret af offentlig forvaltning og service selv (P.1) undtagen investeringer for egen regning (svarende til P.12) og salg - markedsmæssig produktion (P.11) og betalinger for anden ikke-markedsmæssige produktion (P.131)

b) offentlig forvaltning og services køb af varer og tjenester, som produceres af markedsmæssige producenter og uden omdannelse leveres til husholdningerne som sociale overførsler i naturalier (D.6311+D.63121+D.63131). Dette indebærer, at offentlig forvaltning og service blot betaler for varer og tjenester, som sælgerne leverer til husholdningerne."

"3.96. Offentlig forvaltning og services eller NPIH'ers udgifter til konsum (P.3) er lig med summen af deres produktion (P.1) plus udgifter til produkter, der leveres til husholdninger gennem markedsmæssige producenter - en del af sociale overførsler i naturalier (D.6311+D.63121+D.63131) - minus betaling fra andre enheder - markedsmæssig produktion (P.11) og betalinger for anden ikke-markedsmæssig produktion (P.131) - minus produktion af kapitalgoder for egen regning (svarende til P.12)."

c) I kapitel 4, punkt 4.105, tilføjes følgende sætning til afsnittet med overskriften "Andre socialsikringsydelser i naturalier (D.6312)": "Andre socialsikringsydelser i naturalier kan derfor underopdeles i ydelser, for hvilke tjenesten produceres af markedsmæssige producenter og købes af enheder under offentlig forvaltning og service NPIH'er (D.63121), og ydelser, for hvilke tjenesten produceres af ikke-markedsmæssige producenter (D.63122)."

d) I kapitel 4, punkt 4.105, tilføjes følgende sætning til afsnittet med overskriften "Sociale bistandsydelser i naturalier (D.6313)": "Sociale bistandsydelser i naturalier kan derfor underopdeles i ydelser, for hvilke tjenesten produceres af markedsmæssige producenter og købes af enheder under offentlig forvaltning og service eller NPIH'er (D.63131), og ydelser, for hvilke tjenesten produceres af ikke-markedsmæssige producenter (D.63132)."

e) I kapitel 8 indføjes et nyt punkt 8.99 a): "OFFENTLIG FORVALTNING OG SERVICES UDGIFTER OG INDTÆGTER

8.99. a) Offentlig forvaltning og services udgifter og indtægter defineres ved henvisning til en liste over ENS 95-kategorier.

>TABELPOSITION>

>TABELPOSITION>

Pr. definition er forskellen mellem offentlig forvaltning og services indtægter og offentlig forvaltning og services udgifter lig med sektoren offentlig forvaltning og services fordringserhvervelse netto.

Transaktionerne D.41, D.7, D.92 og D.99 er konsoliderede. De øvrige transaktioner er ikke konsoliderede."

f) I bilag IV, i "Klassifikation af transaktioner og andre strømme" - "Transaktioner i produkter (varer og tjenester) (P)", underrubrik "P.1. Produktion", tilføjes følgende poster:

">TABELPOSITION>".

g) I bilag IV, i "Klassifikation af transaktioner og andre strømme" - "Fordelingstransaktioner (D)", underrubrikken "D.6. Sociale bidrag og ydelser", indføjes følgende poster efter D.6312:

">TABELPOSITION>".

h) I bilag IV, i "Klassifikation af transaktioner og andre strømme" - "Fordelingstransaktioner (D)", underrubrikken "D.6. Sociale bidrag og ydelser", indføjes følgende poster efter D.6313:

">TABELPOSITION>"

2. I bilag B:a) I tabellen med "Oversigt over tabeller" indføjes en ny linje 3 a):

">TABELPOSITION>"

b) Tabel 2 erstattes af følgende:

"Tabel 2 - Vigtigste aggregater for offentlig forvaltning og service

Konsolideringsregler: transaktionerne D.41, D.7, D.92 og D.99 er konsoliderede. De øvrige transaktioner er ikke konsoliderede.

>TABELPOSITION>"

c) Tabel 11 erstattes af følgende:

">PIC FILE= "L_2000172DA.000901.EPS">"

d) I "Undtagelsesbestemmelserne for de tabeller, som skal leveres i forbindelse med spørgeskemaet 'ENS 95' fordelt på lande, punkt 7.1 (IRLAND - Undtagelser for tabeller)" En ny linje 6 a) indføjes :

">TABELPOSITION>"

e) I "Undtagelsesbestemmelserne for de tabeller, som skal leveres i forbindelse med spørgeskemaet 'ENS 95' fordelt på lande, punkt 10.1 (NEDERLANDENE - Undtagelser for tabeller)" En ny linje 6 a) indføjes :

">TABELPOSITION>"